Ermelo: Boer wreed met panga vermoor | Netwerk24
Ermelo: Boer wreed met panga vermoor
Deur Isabel Venter 12 Junie 2019 20:28
Bloedspatsels teen die wiel het Woensdag getuig van die brutale geweld waarmee Moolman Meyer (67), ’n boer van Mpumalanga vermoor is op sy plaas in die Sheepmoor-gebied naby Ermelo.
Dit is nie iets wat mens graag wil sien nie, en ook nie van iemand wat jy ken nie.
Doors Meyer, een van Moolman se seuns, het Woensdagaand in Suid-Afrika aangekom.
Hy was halfpad op pad na Windhoek toe hy die nuus hoor dat sy pa vermis en toe later dood aangetref is.
“My pa was ’n eerlike en sagte mens,” het Doors gesê.
Meyer Moolman (67), ’n boer van Mpumalanga, is op sy plaas Waaihoek in die Sheepmoor-gebied vermoor.
Sy pa het meer as 50 jaar op die plaas geboer, maar in die laaste jare begin afskaal.
“Ons het ook jare saam my pa gewerk, hy was ’n tawwe ou gewees, maar het goed met sy werkers klaargekom,” sê Doors.
Hy en sy oudste broer, vanuit Amerika, sal mekaar Vrydag op die plaas ontmoet om begrafnisreëlings te tref.
Kol. Mtsholi Bhembe het die voorval bevestig en gesê ’n saak van moord word ondersoek.
Hy kon nie dadelik bevestig of Meyer se werkers gesoek word as deel van die polisie se ondersoek nie.
“Ons is nog besig met die ondersoek en sal ’n verklaring uitreik sodra ons meer weet,” sê Bhembe.
Geldenhuys het die feit betreur dat Meyer doodgemaak is vir selfone.
“Soos baie ander vorige mediaberigte, wil ons weer eens bevestig, plaasmoorde gaan gepaard met erge verminking van die slagoffers. Dit is vir ons onaanvaarbaar en daar sal daadwerklik iets gedoen moet word van die regering se kant af,” sê Geldenhuys.
Hy het daarop gewys dat die regering taakspanne saamstel vir geweldsmisdade soos transitorooftogte.
“Met plaasmoorde moet dit ook gebeur,” sê Geldenhuys.
* Een van Meyer se broers, Joshua Meyer (64), het ’n plaasaanval op hom en sy werkers oorleef. Joshua is in die aanval met ’n mes in die arm gesteek. Vuurwapens is tydens die aanval gesteel. Joshua wou Woensdag nie met die media praat oor die moord op sy broer nie.
Soos baie ander vorige mediaberigte, wil ons weer eens bevestig, plaasmoorde gaan gepaard met erge verminking van die slagoffers.
Meer oor: Ermelo | Moolman Meyer | Plaasmoorde
Vermiste boer van Ermelo se lyk op sy plaas gevind